शुरू-शुरू च जेल्लै माह्‌नू पढ़े-लिखे दा नेहा। तां ओ अपने भावें-बचारें गी छड़ा आखी-सनाइयै गै बुहासरी सकदा हा, लिखियै रचनात्मक रूप देने दी समर्थ उस च नेईं ही। उसलै ओ इनें जज़बातें गी कबता जां गद्य दे रूपै च गै प्रगट करदा हा, जिसदा सिलसला सदियें तगर जबानो-जवानी चलदा रेहा ते मौखक रूपै च गै ए बरासत, इक पीढ़ी थमां दूई पीढ़ी तगर पुजदी गेई। इस्सै मौखक बरासत गी अज्जै दे तरक्की पसन्द दौर च जबानी अदब (Oral Literature) जां फोक लोर (Folk Lore) गलाया जन्दा ऐ।